Okpe

Okpe chi ojanẹ efu Delta State, Nigeria. ójì-ole eñini-i, imu da odu local gomẹti. Iche ójanẹ ka efu amì ójanẹ ku ma dama ka ku ma chi Urhobo nation. ugwẹta ñwu chi Orerokpe. Ojanẹ lẹ  che ùgbó kiOsubi Airport dẹ (ku ma dọ ki Warri Airport), ki defu  Osubi kpai Delta State Trade Fair Complex. ábo Orodje yì yọ ọdọ mẹgwá ójì ọfe. Major General Felix Mujakperuo che Onuh ójanẹ Okpe. Onuh ejẹ ma árídá álumèjí amì unyi mẹlẹ ku ma jọfẹ.

 Ọhiala 
Ójanẹ Ọkpe wa efu century ẹkẹgwebie. Inẹ Onuh ku ma dọ ki Orodje eyì Okpe. Abi Okpe chi abo ku ma kwefu efu ku ma dọ ki Sapele abajọ-i mañyi Orodje Okpe  adù ọda ojanẹ Sapele kpọ.

Onuh ejodudu ku ma nẹ ójanẹ lẹ chi H.R.M. Esezi I, Orodje Okpe, i d'oji èdè kwefu ọdọ 1770 tefù ọdọ 1779.

H.R.M. Esezi II chi Onuh ẹkeji Orodje eyì Okpe.  Ch'ẹnẹ ejodudu ki du ọla uja-ibe wa ójanẹ okpe, kpai efu Nigeria gẹ.  I dẹ efu amì Onuh ku ma du dágo ku ma lo tì ujeju Lyttelton ku ma che ojanẹ London efu ọdọ 1957 tódù ku ma tene ugbọla tanẹ abo Nigeria kwefu ọwọ amì ẹnẹ Ọda ẹgba lẹ. I nẹ ójanẹ lẹ le kwefu ọdọ 1945 tefu ọdọ 1966.

H.R.M Orhoro I, che Orodje ẹkẹta efu Okpe, I nẹ ójanẹ lẹ le kwefu ọdọ 1972 tefu ọdọ 2004. I che ukọchẹ yì catholic school takì ñọ chùkọlọ efu Nigeria police force. I ñọ gba ọtakada Business Administration Diploma efu United Kingdom. Ólayì ñwu ejodud jeñwù ki ch'ẹnẹ ki che ẹñwù igo mañyi i jẹ ñwu ki mu d'agboji abo New Africa Industries Limited.

H.R.M Orhue I che Onuh Okpe ẹkẹlẹ kpai abajọ-i.  I ch'ukọlọ umá agboji Major General efu Nigerian Army. I jẹ ọfẹ ñwu ọjọ Kochu ẹkebíe nolu ọjọ ogwu ñyọwọ mẹl efu ọdọ 2006.

 Ákpá 
Ákpá ki defu ewó Okpe chi tropical monsoon (Am). Ẹkpuna efu ewó lile lẹ chi 0.82% i chẹ nya ti eyì Naìjìrìa ki chi 28.64°C (83.55°F) le. Okpe nẹ ọjọ 296.16 eridọdọ (81.14% iko lẹ) ila nì 241.52 unana ( ọgba ñwu chi 9.51) ẹgbẹ ọdọ du.

 Abo ki èju mọ  

 Gen.Patrick Aziza
 David Dafinone
 Joseph Karakitie Azigbo
 Harris Eghagha

 References 

 Joseph O. Asagba: The Untold Story of A Nigerian Royal Family (The Urhobo Ruling Clan of Okpe Kingdom), iUniverce, Inc, 2005